1905 йылдың 29 мартында Венгрияның Будапешт ҡалаһында тыуған. 1934 йылда Будапешта театр училищеһын тамамлай һәм Европа буйлап сәйәхәткә китә. Өйгә ҡайтҡас, Рейтё драматургия менән шөғөлләнә башлай. Уның әҫәрҙәре бик йыш ҙур уңыш менән файҙалана, «Кем еңергә баҙнат итә» (1934) опереттаһы ла уңышлылар иҫәбендә. Һуңыраҡ Енё сит илдәр буйлап сәйәхәтендә тупланған тәьҫораттары нигеҙендә мажаралы новеллалар яҙа. Ҙур портлы ҡалаларҙа йәшәгән моряк, докер, һалдат, берәҙәктәр һәм башҡаларҙың иректе яратыуын яҙыусы күңеленә яҡын ала һәм улар күп һандағы роман-пародияларының геройҙары булып китә. Француздарҙың Сит ил Легионына пародияһы П Ховард псевдонимы аҫтында баҫыла, һәм был әҫәр китап уҡыусылар араһында ғәйәт ҙур уңыш ҡаҙана. Әҫәрҙәренең ҡайһы берҙәре фәнни фантастика тип таныла. Енë Рейтё кабарелар өсөн комедиялар яҙа һәм Надькëрут гәзите мөхәррире була.